আয় করে নয়, নিজের সততার জোরেই সন্তানদের জীবনে শিক্ষা সুনিশ্চিত করলেন এক অটোচালক। মুম্বাইয়ের বাসিন্দা ওই অটোচালকের নাম অমিত গুপ্ত। আর্থিক অনটন থাকলেও সহজেই লোভকে জয় করে সংবাদ শিরোণামে তিনি।
এক সর্বভারতীয় গণমাধ্যমের প্রতিবেদন অনুযায়ী, ঘটনাটি গত বছরের ২১ ডিসেম্বরের। কিন্তু যাঁর টাকা এবং মূল্যবান সামগ্রী-সহ ব্যাগ ওই তিনি ফিরিয়েছিলেন, সেই সরলা নাম্বুদিরি এতদিন বাদে ওই অটোচালককে  খুঁজে বের করে পুরস্কৃত করলেন।
ঘটনার দিন পেশায় শিক্ষিকা ওই যাত্রী চেম্বুরের কাছ থেকে অমিতের অটোতে ওঠেন। কিন্তু অটো থেকে নামার সময়ে নিজের টাকার ব্যাগ অটোতে ফেলে যান তিনি।

এই বিষয়ে অন্যান্য খবর

রেলস্টেশনে অপরিচিতাকে দুম করে চুমু! কোথায় নিরাপত্তা মেয়েদের, ভিডিও দেখুন


সরলা চেম্বুর এলাকা সংলগ্ন ‘অরুনোদয় ইংলিশ স্কুল’-এর প্রধান শিক্ষিকা। বয়স ৬৮ বছর। প্রতিদিনই নিজের গাড়ি করেই স্কুলে যান তিনি। স্কুলের আশেপাশে গাড়ি রাখার পর্যাপ্ত জায়াগার অভাব থাকায় নিজের গাড়িটি স্কুল থেকে একটু দুরেই রাখতেন তিনি। পায়ে ব্যথার সমস্যা থাকায় ফেরার পথে অটো করেই নিজের গাড়ি পর্যন্ত যেতেন। ২১ তারিখও একই ঘটনা ঘটে।
এই বিষয়ে সংবাদমাধ্যমকে দেওয়া সাক্ষাৎকারে সরলা জানান, ‘‘ব্যাগে প্রায় ৮০ হাজার টাকা ছিল, যা আমার স্কুলের ছাত্র ছাত্রীদের মাইনের টাকা। তাছাড়া ব্যাগে আমার ক্রেডিট কার্ড, ডেবিট কার্ড, আধার কার্ড, ড্রাইভিং লাইসেন্স, প্যান কার্ড, গাড়ির কাগজপত্র প্রভৃতিও ছিল। ব্যাগের কথা মনে পড়ার সঙ্গেই আমি স্কুলে ফিরে যাই। স্কুলে পৌঁছনো মাত্র একজন পিওনকে আমি ওই অটোচালকের খোঁজ করতে পাঠাই। পরে এক পান বিক্রেতার থেকে জানতে পারি যে ওই চালকের নাম অমিত গুপ্ত। ব্যাগটি ফিরে পাওয়ার জন্য আমি থানায় অভিযোগ করার কথাও ভাবি।’’
কিন্তু পুলিশের দ্বারস্থ হওয়ার প্রয়োজন পড়েনি সরলার। ঘটনার এক ঘণ্টার মধ্যেই অমিত স্কুলে আসেন এবং তাঁর ব্যাগ ফেরত দিয়ে যান। কিন্তু তখন অমিতের ফোন নিতে ভুলে যান তিনি। এর পর থেকে আর অমিতের সঙ্গে তাঁর দেখা হয়নি।
সম্প্রতি রাস্তায় ফের অমিতকে দেখেন সরলা। এবার আর সুযোগ হাতছাড়া করেননি তিনি। 
অটোচালকের আর্থিক পরিস্থিতির কথা জানতে পেরে তিনি তাঁর দুই সন্তানের পড়াশোনার দায়িত্ব নেন। এছাড়াও তাঁকে নগদ দশ হাজার টাকাও দেন।